**Pakeistas**

**projektas**

**reg. Nr. T-35**

**2.27. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS 2022–2024 M. STRATEGINIO VEIKLOS PLANO PATVIRTINIMO**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 10³ straipsnio 3 dalimi, 16 straipsnio 2 dalies 40 punktu, Lietuvos Respublikos strateginio valdymo įstatymo 9 straipsnio 1 punktu, 24 straipsnio 2 dalimi, Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimo Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių, Lietuvos Respublikos biudžeto sandaros įstatymo 141 straipsnio 3 dalies įgyvendinimo“ 1.1 papunkčiu, Pasvalio rajono savivaldybės strateginio planavimo organizavimo tvarkos aprašu, patvirtintu Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2018 m. lapkričio 21 d. sprendimo Nr. T1-229 redakcija) (su visais aktualiais pakeitimais), Pasvalio rajono savivaldybės taryba nusprendžia:

Patvirtinti Pasvalio rajono savivaldybės 2022–2024 metų strateginį veiklos planą (pridedama).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

**Atsižvelgiant į biudžeto pakeitimus, buvo pakoreguotas strateginis veiklos planas. Pakeitimai pridėti aiškinamojo rašto prieduose (2.27.aišk.priedasT-35-Pakeitimai po biudžeto patikslinimo)**

Parengė

Strateginio planavimo ir investicijų skyrius vyr. specialistė

M. Butaitienė

2022-01-28

Suderinta DVS Nr. RTS-27

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS 2022–2024 M. STRATEGINIO VEIKLOS PLANO PATVIRTINIMO**

2022 m. sausio 28d.

Pasvalys

**1. Sprendimo projekto rengimo pagrindas.**

Pasvalio rajono savivaldybė savo veiklą organizuoja vadovaudamasi Pasvalio rajono savivaldybės strateginiais planais ir Savivaldybės biudžetu. Pasvalio rajono savivaldybėje yra trijų tipų planai: ilgalaikis strateginis plėtros planas (programavimo lygmens planavimo dokumentas), trumpalaikis veiklos planas (trimetis) ir metinis veiklos planas (veiklos lygmens planavimo dokumentas). Siekiant efektyviai planuoti Pasvalio rajono savivaldybės veiklą, 2022–2024 m. laikotarpiui parengtas naujas trimetis strateginis veiklos planas. Veiklos planas yra detalus institucijos veiklos lygmens planavimo dokumentas, kuriame, atsižvelgiant į Pasvalio rajono savivaldybės aplinkos analizę, suformuluota institucijos misija, strateginiai tikslai, aprašomos institucijos vykdomos programos ir numatomi finansavimo šaltiniai joms įgyvendinti. 2022–2024 m. strateginiame veiklos plane numatyti svarbiausi darbai ateinančiam laikotarpiui. Taip pat atnaujinta ir atnaujinta Pasvalio rajono savivaldybės situacijos analizė bei strateginio veiklos plano programų aprašymai.

Savivaldybės 2022–2024 metų strateginis veiklos plano projektas paskelbtas Savivaldybės interneto svetainėje.

**2. Sprendimo projekto tikslai ir uždaviniai.**

Sprendimo projekto tikslas – pateikti Savivaldybės tarybai tvirtinti parengtą Pasvalio rajono savivaldybės 2022–2024 metų strateginį veiklos plano projektą.

Sprendimo projekto uždaviniai – Pasvalio rajono savivaldybės 2022–2024 metų strateginiame veiklos plane, atsižvelgiant į Pasvalio rajono savivaldybės strateginio plėtros plano 2021–2027 metams, atnaujinta 9 savivaldybės vykdomų programų aprašymai, priemonės, bei siekiami rodikliai, nurodytos programoms įgyvendinti planuojamos gauti lėšos bei galimi jų finansavimo šaltiniai.

Strateginio planavimo grupė 2022 m. sausio 28 d. posėdyje pritarė Pasvalio rajono savivaldybės 2022–2024 metų strateginio veiklos plano projektui.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Atnaujintas Savivaldybės strateginis veiklos planas leis kryptingiau planuoti Savivaldybės veiklą, efektyviau paskirstyti ribotus finansinius, materialinius ir žmogiškuosius išteklius numatytiems veiklos rezultatams pasiekti.

**4. Skaičiavimai, išlaidų sąmatos, finansavimo šaltiniai**.

Lėšos strateginio veiklos plano programoms vykdyti numatytos 2022 m. Pasvalio rajono savivaldybės biudžete ir gaunamos iš kitų finansavimo šaltinių: valstybės biudžeto, Europos Sąjungos ir kitų tarptautinių fondų investicijų, bankų paskolų ir kt.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 3 dalyje. Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**7. Sprendimo projekto antikorupcinis vertinimas.**

Teisės akto projektas antikorupciniam vertinimui neteikiamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Strateginio planavimo ir investicijų skyriaus vyriausioji specialistė Monika Butaitienė.

PRIDEDAMA. Pasvalio rajono savivaldybės 2021–2023 metų strateginis veiklos planas.

Strateginio planavimo ir investicijų skyrius vyr. specialistė Monika Butaitienė